|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes novads, LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** |  **Nr. GND/2025/545** |
|  |  **(protokols Nr.18; 45.p.)** |

**Par zemes vienības ar kadastra apzīmējumu 50640160091**

**grafiskā pielikuma un platības precizēšanu**

Gulbenes novada pašvaldība 2025.gada 3.janvārī sabiedrībai ar ierobežotu atbildību "METRUM", reģistrācijas Nr.40003388748, juridiskā adrese: Ģertrūdes iela 47 – 3, Rīga, LV-1011, iesniedza iesniegumu ar reģistrācijas numuru GND/4.18/25/14, kurā lūdza uzmērīt un izgatavot zemes robežu, situācijas un apgrūtinājumu plānus zemes vienībai ar kadastra apzīmējumu 50640160091 ar platību 3,6 ha. Iesniegumam pievienots 2012.gada 23.augusta Gulbenes novada domes lēmuma (protokols Nr.14, 13.§) izraksts un grafiskais pielikums – izkopējums no kadastra kartes zemes vienībai ar kadastra apzīmējumu 50640160091.

Saskaņā ar Valsts zemes dienesta Nekustamā īpašuma valsts kadastra informācijas sistēmas (turpmāk – kadastra informācijas sistēma) datiem zemes vienība  ar kadastra apzīmējumu 50640160091 ar platību 3,6 ha ietilpst nekustamā īpašuma Lejasciema pagastā ar nosaukumu “Ciedrukalni”, kadastra numurs 5064 016 0091, sastāvā. Gulbenes novada pašvaldības īpašumtiesības uz minēto nekustamo īpašumu nav nostiprinātas Zemesgrāmatā.

Saskaņā ar Gulbenes novada domes 2012.gada 23.augusta lēmumu “Par lietošanas tiesību izbeigšanu un nomas līgumu slēgšanu” (protokols Nr.14, 13.§) zemes vienība ar kadastra apzīmējumu 50640160091 ar platību 3,6 ha piekrīt Gulbenes novada pašvaldībai, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta piektās daļas 1.punktu, kas nosaka, ka zemes reformas laikā pašvaldībām piekrīt un uz attiecīgās pašvaldības vārda zemesgrāmatā ierakstāma apbūvēta lauku apvidu zeme, par kuru atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25.panta ceturtajai daļai noslēdzami zemes nomas līgumi.

Zemes vienības ar kadastra apzīmējumu 50640160091 3,6 ha platībā nekustamā īpašuma lietošanas mērķis - zeme, uz kuras galvenā saimnieciskā darbība ir lauksaimniecība (NĪLM kods 0101).

Saskaņā ar Gulbenes novada 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (turpmāk – Saistošie noteikumi) zemes vienības ar kadastra apzīmējumu 50640160091 teritorijas plānojumā atļautais izmantošanas veids ir lauksaimniecības teritorija 35111 m2 platībā un transporta infrastruktūras teritorija 463 m2 platībā.

Gulbenes novada pašvaldībā 2025.gada 3.jūlijā saņemts un reģistrēts ar reģistrācijas numuru GND/5.13.3/25/1512-M sabiedrības ar ierobežotu atbildību “METRUM”, reģistrācijas Nr.40003388748, juridiskā adrese: Ģertrūdes iela 47 – 3, Rīga, LV-1011, mērnieces Sandras Puisānes (sertifikāts Nr.CB0063 izdots 2019.gada 12.novembrī, derīgs līdz 2025.gada 8.decembrim), 2025.gada 2.jūlija iesniegums Nr.337/a/44-2025, kurā lūgts apstiprināt zemes vienības ar kadastra apzīmējumu 50640160091 (“Ciedrukalns”, Sinole, Lejasciema pagasts, Gulbenes novads), 3,30 ha platībā, precizētu zemes robežu shēmu. Iesniegumā norādīts, ka kopīgajā robežas posmā ar pašvaldībai piekritīgo zemes vienību ar kadastra apzīmējumu 50640160349 robeža nosakāma pa ceļa nodalījuma joslas malu 5m no ceļa ass.

Saskaņā ar kadastra informācijas sistēmas datiem zemes vienība ar kadastra apzīmējumu 50640160349 ietilpt nekustamā īpašuma Lejasciema pagastā ar nosaukumu “Madaras-Ozoli”, kadastra numurs 5064 016 0349, sastāvā. Zemes vienības ar kadastra apzīmējumu 50640160349 lietošanas mērķis - zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101).

Zemes vienība ar kadastra apzīmējumu 50640160349 ir iekļauta 2025.gada 9.janvāra Gulbenes novada autoceļu (ielu) fonda komisijas sēdē apstiprinātajā Gulbenes novada pašvaldības ceļu un ielu sarakstā (ceļa identifikators C100294500043, ceļa nosaukums “Madaras-Ozoli”). Atbilstoši datiem Gulbenes novada pamatlīdzekļu uzskaites kartītē Nr. 003690 ceļš “Madaras-Ozoli”, inventāra Nr. PLE000308, ir iekļauts pašvaldības bilancē kopš 2005.gada 31.decembra.

Saskaņā ar Nekustamā īpašuma valsts kadastra likuma 11.panta otrās daļas 1.punktu zemes reformu regulējošos normatīvajos aktos noteiktajos gadījumos valstij vai pašvaldībai piekrītošo zemi var sadalīt vai apvienot pirms zemes pirmreizējas ierakstīšanas zemesgrāmatā.

Saskaņā ar Zemes ierīcības likuma Pārejas noteikumu 1.punktu līdz zemes pirmreizējai ierakstīšanai zemesgrāmatā lēmumu par zemes privatizācijas un zemes reformas kārtībā veidojamo zemes vienību sadalīšanu, apvienošanu vai zemes robežu pārkārtošanu pieņem vietējā pašvaldība, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības. Lēmumam pievieno grafisko pielikumu, kurā norādīts zemes vienību sadalīšanas, apvienošanas vai zemes robežu pārkārtošanas risinājums.

Ministru kabineta 2011.gada 27.decembra noteikumu Nr.1019 “Zemes kadastrālās uzmērīšanas noteikumi” (turpmāk – Noteikumi Nr. 1019) 283.1.apakšpunkts nosaka ka, ja ierosinātājs ir vietējā pašvaldība, pirmreizējo zemes kadastrālo uzmērīšanu mērnieks veic, pamatojoties uz vietējās pašvaldības lēmumu (oriģinālu vai tā atvasinājumu) par zemes piekritību vai piederību vietējai pašvaldībai un par grafisko pielikumu.

Atbilstoši Nekustamā īpašuma valsts kadastra likuma 19.panta 2.punktam kadastra informācijas sistēmā drīkst pievienot daļu zemes vienības blakus esošai zemes vienībai, neveidojot jaunu zemes vienību.

Ministru kabineta 2013.gada 3.aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” 83.punkts nosaka, ka ielas, laukumus, autoceļus un dzelzceļus nosaka kā transporta infrastruktūras teritorijas un izdala kā atsevišķas zemes vienības. Ielu teritoriju nosaka starp sarkanajām līnijām atbilstoši katras ielas kategorijai. Jauno zemes vienību robežas sakrīt ar ielas sarkanajām līnijām vai ceļa nodalījuma joslām, izņemot gadījumus, kad iela ir valsts autoceļa posms apdzīvotā vietā vai gar ielu ir blīva esošā apbūve.

Saskaņā ar Zemes ierīcība likuma Pārejas noteikumu 5.punktā noteikto, valstij un pašvaldībai piekrītošo zemi ieraksta zemesgrāmatā atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatā”, zemes īpašuma tiesību nostiprināšanai iesniedz zemesgrāmatu nodaļai zemes robežu plānu un zemes ierīcības projektu neizstrādā.

Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 11.panta otrās daļas 1.punktu, 19.panta 2.punktu, Zemes ierīcības likuma Pārejas noteikumu 1. un 5.punktu, Ministru kabineta 2011.gada 27.decembra noteikumu Nr.1019 “Zemes kadastrālās uzmērīšanas noteikumi” 283.1. apakšpunktu, Ministru kabineta 2013.gada 3.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” 83.punktu, un ņemot vērā Attīstības un tautsaimniecības komitejas ieteikumu, atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav; Gulbenes novada pašvaldības dome NOLEMJ:

1. PRECIZĒT zemes vienības ar kadastra apzīmējumu 50640160091 platību 3,3 ha (zemes vienības platība var tikt precizēta, veicot instrumentālo uzmērīšanu) un grafisko pielikumu atbilstoši robežu shēmai (pielikums), kas ir šī lēmuma neatņemama sastāvdaļa.

2. Lēmumu nosūtīt sabiedrībai ar ierobežotu atbildību “METRUM” uz e-pastu: gulbene@metrum.lv.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

Gulbenes novada pašvaldības domes priekšsēdētājs N. Mazūrs

Pielikums 31.07.2025. Gulbenes novada pašvaldības domes lēmumam Nr. GND/2025/545

Robežu shēma

“Ciedrukalns”, Sinole, Lejasciema pagasts, Gulbenes novads

Zemes vienības kadastra apzīmējums 50640160091

|  |
| --- |
|  |
|  |  |

|  |  |
| --- | --- |
| Gulbenes novada pašvaldības domes priekšsēdētājs | N. Mazūrs |